เอกชนหวั่นชุมนุมรุนแรงอาจกระทบเศรษฐกิจ
ภาคธุรกิจเอกชน ห่วงการชุมนุมระบุหากรุนแรง ยืดเยื้อกระทบเศรษฐกิจประเทศแน่
10 มี.ค. 2553

ภาคธุรกิจเอกชน ห่วงการชุมนุมระบุหากรุนแรง ยืดเยื้อกระทบเศรษฐกิจประเทศแน่ 
นายพรศิลป์ พัชรินทร์ตนะกุล รองกรรมการผู้จัดการเครือเจริญโภคภัณฑ์ หรือ ซีพี เห็นว่าการประกาศ พ.ร.บ.ความมั่นคงฯ จะไม่กระทบต่อเศรษฐกิจของประเทศมากนัก เพราะมีการกำหนดระยะเวลาการประกาศใช้อย่างชัดเจน ถึงวันที่ 23 มีนาคม อย่างไรก็ตาม ขณะนี้เอกชนเริ่มมีความกังวลกับกระแสข่าวที่ออกมาจากหลายทาง ว่าการชุมนุมในครั้งนี้จะมีความรุนแรงมากกว่าการชุมนุมใหญ่เมื่อเดือนเมษายนปีที่แล้ว เพราะจะมีการปิดเส้นทาง ยึดสถานที่สำคัญในหลายจุด ซึ่งจะทำให้ควบคุมสถานการณ์ได้ยาก และหากการชุมนุมรุนแรง ยืดเยื้อ ก็จะกระทบต่อเศรษฐกิจของประเทศอย่างแน่นอน เพราะแม้ว่าจะเปิดเสรีการค้าอาเซียนแล้ว แต่ไทยยังมีปัญหาการเมืองไม่จบสิ้น นักลงทุนจึงอาจจะย้ายการลงทุนไปยังเวียดนาม ซึ่งเป็นประเทศคู่แข่งของไทย อย่างแน่นอน